[{"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Dewch i archwilio\u2019r bywyd gwyllt bendigedig sydd wedi ymgartrefu yma ar Arfordir Penfro - heb anghofio\u2019r amrywiaeth anhygoel o fywyd gwyllt tymhorol sydd wrth ei fodd yn ymweld a\u0302 Sir Benfro flwyddyn ar o\u0302l blwyddyn."}, {"text_idx": "#000038", "text": "Mae Arfordir Penfro yn drysor ar dirwedd Prydain. Mae llawer ohono heb ei ddifetha na\u2019i gyffwrdd gan ddwylo dyn na dulliau dwys bywyd a ffermio modern, ac felly mae\u2019n gartref delfrydol i lawer o rywogaethau brodorol sydd wedi diflannu o rannau eraill o\u2019r Deyrnas Unedig."}, {"text_idx": "#000039", "text": "Mae adar prin fel y fra\u0302n goesgoch, yr ehedydd a chrec penddu\u2019r eithin wedi dewis y gweundir arfordirol fel eu cartref. Mae ystlumod a sawl math o aderyn yn hela ar hyd llinellau\u2019r cloddiau clwm, sy\u2019n gyfoeth o flodau gwyllt, ac mae\u2019r morloi llwyd yn geni eu rhai bach ar ein glannau tra bod y dolffiniaid a\u2019r llamhidyddion yn chwarae yn y tonnau."}, {"text_idx": "#000040", "text": "Ac er bod y cymeriadau lleol hyn yn fwy na digon, rydyn ni hefyd yn ffodus iawn ein bod ni\u2019n denu toreth o greaduriaid gwyllt a gwahanol sy\u2019n dychwelyd at lannau Sir Benfro bob blwyddyn. Mae\u2019r rhain yn cynnwys helforgwn, morfilod orca, siarcod glas, pysgod yr haul, slefrenni amrywiol, crwbanod y mo\u0302r a dolffiniaid Risso. Rydych chi\u2019n hynod o lwcus os cewch chi gipolwg!"}, {"text_idx": "#000042", "text": "yr adar, y mamaliaid a\u2019r creaduriaid eraill sydd wedi ymgartrefu yn Sir Benfro.\nsut mae Awdurdod Parc Cenedlaethol Arfordir Penfro\u2019n gweithio i sicrhau bod ein bywyd gwyllt brodorol yn parhau i oroesi a ffynnu.\nyr holl fathau gwahanol o fywyd gwyllt, o forfilod i flodau Llwybr yr Arfordir."}, {"text_idx": "#000043", "text": "Am fwy gwybodaeth am fywyd gwyllt bendigedig sydd wedi ymgartrefu yma ar Arfordir Penfro, porwch drwy\u2019r tudalennau yn yr adran hon neu lawrlwythwch y taflenni dwyieithog yma wrth glicio\u2019r lluniau isod."}, {"text_idx": "#000044", "text": "Lawrlwythwch ein taflenni bywyd gwyllt"}, {"text_idx": "#000048", "text": "Mae glannau creigiog arfordir Sir Benfro\u2019n ferw o greaduriaid od a rhyfeddol."}, {"text_idx": "#000049", "text": "Mae dyfroedd maethlon Arfordir Penfro\u2019n denu toreth o fywyd gwyllt i\u2019r mo\u0302r, yr arfordir, y clogwyni a\u2019r awyr uwchben, sy\u2019n golygu mai dyma un..."}, {"text_idx": "#000050", "text": "Bywyd Gwyllt sydd yn sownd neu mewn trafferth"}, {"text_idx": "#000051", "text": "Yn anffodus, mae bywyd gwyllt weithiau yn mynd yn sownd ar Arfordir Penfro. Dros y blynyddoedd, morfilod peilot, dolffiniaid, llamhidyddion a morfilod..."}]